Bing Xin
Store norske leksikon,Språk og litteratur,Litteratur i verden,Asias litteratur,Kinas litteratur
Bing Xin var en kinesisk forfatter. Hun begynte å gjøre seg kjent som forfatter etter fjerde mai-bevegelsen i 1919, særlig med dikt og noveller som understreket viktigheten av kjærlighet og varme blant mennesker. Novellen 超人 (Supermenneske, 1923) er blant de mest kjente eksemplene, der hovedpersonen, en ung, moderne, kynisk og nihilistisk mann gjennom å ta vare på en ung gutt gjenoppdager viktigheten av mellommenneskelig varme.
I 1923 dro hun til Wellesley College for å ta en mastergrad i litteratur. Mens hun var i USA og i reiser rundt i verden i tiden etter, skrev hun mange brev hjem adressert til yngre lesere. Disse ble senere publisert som samlingen 寄小讀者 (Til yngre lesere, 1926). Hennes barnelitteratur har siden hatt en viktig plass i Kina, spesielt i skolebøker.Som mange andre forfattere, ble hun utsatt for kritikk og fordømmelse under kulturrevolusjonen. På tross av dette fortsatte hun å skrive etter kulturrevolusjonen, og hadde en aktiv karriere helt til 90-tallet. Oversettelser til norsk "Vesle Dong'er" i samlingen Kina forteller. Oversatt av Elisabeth Eide. Les mer i Store norske leksikon Kinas litteratur